Beebi jaoks olevas to-do-listis olid mul kirjas ka ise tehtud lutiketid, mida kindlasti tahtsin järele proovida teha. Esimese lapsega ma lutikette küll ei kasutanud aga Kangadžungli poest leidsin igasuguseid kihvte paelu ja kinnitusi ning seega mõtlesin siiski järele proovida. Samas on nende tegemine väga lihtne ja ei võta üldse palju aega.
Vaja läheb:
- paela
- kinnitamiseks trakside otsi (Kangadžunglist ostsin need -60%lise soodustuse ajal – hinnaks siis 2,15 €/2 tk)
- trukke (trukkide komplekti tellisin Ebayst hinnaks ~7 €)
- niiti ja nõela
Valmistamine:
Lõika paelast umbes 25 cm pikkused jupid ning põleta välgumihkliga paela otsad, et need edasi ei hargneks. Ühte otsa pane traksi otsa kinnitus ning õmble käsitsi niidi ja nõelaga äär kinni. Teise otsa kinnita trukkide osad.
Prindi endale juhend SIIT!